Killection

Killection on suomalaisen hard rock- ja heavy metal -yhtye Lordin 31. tammikuuta 2020 julkaistu kymmenes studioalbumi. Albumi ylsi ensimmäisellä listaviikollaan Suomen virallisen listan sijalle 8 sekä fyysisen albumilistan ykköseksi. Albumin julkaisun yhteydessä tuli myyntiin erä Lapin Panimon tuottamaa Lordi Killection -olutta. Albumin erikoispainoksen mukana tulee Sanna Vakkalan ja Henriikka Klint-Connellyn piirtämä sarjakuva-albumi. == Albumin musiikki == Killection on fiktiivinen kokoelma-albumi, joka esittelee bändin suurimmat hitit, jos bändi olisi toiminut 70-luvulta lähtien. Yhtyeen kuvitteellinen levytyshistoria alkaa vuodesta 1975, ja ulottuu vuoteen 1995. Lisäksi mukana on yksi moderni kappale.Maria Jyrkäs, Mr. Lordi 2022, s. 709 Albumin introssa on potpuri, joka sisältää kappaleita Lordin aiemmilta levyiltä. Kappaleet on sovitettu kuulostamaan Judas Priestiltä, King Diamondilta, Venomilta, AC/DC:ltä, Ozzy Osbournelta ja Guns N' Rosesilta. Yhtyeiden laulajia imitoi Kari A. Killgast.Maria Jyrkäs, Mr. Lordi 2022, s. 732 Kappaleen ”Like a Bee to the Honey” ovat säveltäneet Jean Beauvoir sekä Paul Stanley 1980-luvun lopussa. Saksofonisoolon kappaleella soittaa Michael Monroe. == Äänitykset == Äänitykset alkoivat toukokuussa 2019 Finnvoxilla.Maria Jyrkäs, Mr. Lordi 2022, s. 719 Mikko Karmila äänitti ja miksasi Finnvoxilla kappaleet I Dug a Hole in the Yard for You (2020), Evil (1990-luvun alku), sekä Apollyon (1980-luvun alku) Maria Jyrkäs, Mr. Lordi 2022, s. 718 Tampereella JJ-Studiolla äänitettiin 1970-luvun kappaleet Blow My Fuse, Carnivore sekä Zombimbo. 1970-luvun kappaleiden äänitys alkoi kesäkuun lopulla.Maria Jyrkäs, Mr. Lordi 2022, s. 723 Äänitykset Tornion Pop & Jazz Konservatorion Lappia-studiolla alkoivat heinäkuussa.Maria Jyrkäs, Mr. Lordi 2022, s. 728 Janne Huotari äänitti Lappia-studiolla kappaleet Horror for Hire, Like a Bee to the Honey, Cutterfly ja Up to No Good. Huotari miksasi kappaleen Up to No Good, Rauli Eskolin miksasi kolme ensin mainittua. Toivo Hellberg äänitti Here Studiolla Helsingissä kappaleet Shake the Baby Silent sekä Scream Demon. Samassa studiossa äänitettiin myös SCG-raidat ja saksofonisoolo. Here Studion äänitykset oli elokuussa.Maria Jyrkäs, Mr. Lordi 2022, s. 731 Albumin miksaukset valmistuivat syyskuun alkupuolella.Maria Jyrkäs, Mr. Lordi 2022, s. 734 == Kansitaide == Albumin kannessa on yhdeksän trofeeta puupaneloidulla seinällä.Asetelman keskellä on naisen pää, jolla on Mr. Lordin sarvet, torahampaat ja punaiset silmät. Takakannessa on yhtyeen jäsenten päät trofeisiin ripustettuna. Albumin kansilehdessä viitataan kuvitteellisiin alkuperäislevyihin. Kansikuvat ovat mukaelmia rockin historiasta. Albumien nimien merkitykset on käännetty ylösalaisin: Lick It Up – Swallow it Down, Love Gun – Hate Bazooka, Crazy Nights – Sane Days, Hot in the Shade - Cold in th Sun.Maria Jyrkäs, Mr. Lordi 2022, s. 740 == Kappaleet == == Kokoonpano == * Mr. Lordi – laulu * Amen – kitara * Hiisi – basso * Mana – rummut * Hella – koskettimet === Vierailijat === * Michael Monroe – saksofoni kappaleessa Like a Bee to the Honey == Arvostelut == * Imperiumi: 7½/10Lordi Killection - A Fictional Compilation Album Viitattu 4.11.2021. * Kaaoszine: 8½/10”Killection” luo Lordille fiktiivisen, mutta vakuuttavan historian 70-luvulta nykypäivään asti bändin idoleiden jalanjälkiä seuraten Viitattu 27.1.2020. * Soundi: Levyarvio: Lordi koosti itse villin ”kokoelma-albumin” – Rönsyilevä skaala palaa kuitenkin aina takaisin ruotuun Viitattu 4.2.2020. == Lähteet == Maria Jyrkäs, Mr. Lordi: Lordiary. Tammi, 2022 === Viitteet === * Facebook: Lordiofficial - Killection kansi ja infoa == Aiheesta muualla == * * Luokka:Lordin albumit Luokka:Vuoden 2020 albumit